
Az öko-szorongás, a szorongás és a kockázatészlelés összefüggései

Milyen összefüggései lehetnek az öko-szorongásnak, a szorongásnak és a kockázatészlelésnek?
Kutatásomban ehhez kapcsolódó kérdésekre kerestem a választ. A vizsgálathoz,- önkitöltős,
magyar mintán validált tesztek kerültek felvételre, az általános szorongás teszt (DASS21), a
Kockázatészlelési Kérdőív (DOSPERT) és az Öko-szorongás Kérdőív (ÖSZK). A minta (N =
670) 17 és 24 éves kor közötti, nemek szerint egyenlő eloszlású, lakóhelyileg és életkorilag is
az országos mintához közeli arányokkal bír. Az eredmények megerősítik az általános szorongás
és az öko-szorongás mindkét alskálája közötti pozitív kapcsolatot, továbbá alapot adnak az öko-
szorongás adaptívabb és maladaptívabb formája közötti distinkcióra. A kockázatészlelés és a
szorongás között is szignifikáns kapcsolat keletkezett. Az összes mérőeszközön szignifikáns
eltérés volt megfigyelhető a nők és a férfiak között. A nőkre mindegyik teszten magasabb
értékek jellemzőbbek. A vizsgálat részét képezi a 2022-ben validált ÖSZK faktorstruktúrájának
ellenőrzése is. Nem utolsó sorban pedig a kutatás a kockázatészlelés vizsgálatára tett kísérletet
az öko-szorongással kapcsolatban, amely új kutatási iránynak számít.



